નવેમ્બર 1989માં તત્કાલીન વડાપ્રધાન રાજીવ ગાંધીએ હિન્દુ સંગઠનોને વિવાદિત સ્થળની પાસે શિલાન્યાસ કરવાની પરવાનગી આપી હતી. રાજકીય નિષ્ણાતોના મતે રાજીવ ગાંધી સરકારનો આ નિર્ણય શાહબાનો કેસ બાદ નારાજ થયેલા હિન્દુ સમુદાય અને ભ્રષ્ટાચારને કારણે ઘટી રહેલા જનાધારને ફરીવાર પોતાના તરફ આકર્ષિત કરવાનો નવો દાવ હતો. જોકે કોંગ્રેસનો આ દાવ ‘બૂમરેંગ’ સાબિત થયો. BJP નેતા લાલકૃષ્ણ અડવાણીની આગેવાનીમાં પાર્ટીએ રામ મંદિરને એક રાજકીય મુદ્દા તરીકે રજૂ કરી દીધો હતો.